Regia Autonomă de Transporturi București va cumpăra 500 de autobuze noi, din care 30% vor fi electrice, a anunțat primarul general al Capitalei.

În total regia ar urma să ia 500 de maşini noi, din care o treime vor fi electrice. În acest moment din cele 1.000 de autobuze pot fi folosite în jur de 640.

„Suntem acum în pregătirea documentației extrem de importante pentru achiziționarea a 500 de autobuze noi extrem de necesare pentru înnoirea parcului auto al RATB. Potrivit legislației de ultimă oră, 30% din aceste autobuze vor trebui să fie electrice. Semn bun că începem să investim în mediu. Ne dorim ca din primăvară să avem primele autobuze noi cu toate dotările necesare”, a spus Gabriela Firea.

De asemenea, primarul Capitalei a precizat că prețul celor 500 de autobuze va fi stabilit în urma unei licitații internaționale electronice deschisă.